2019. gada 17. jūlijā Rīkojums Nr. 351

Rīgā (prot. Nr. 33 5. §)

**Par Dobeles novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā šādus Dobeles novada pašvaldībai piederošus nekustamos īpašumus:

1.1. nekustamo īpašumu "Taciņas" (nekustamā īpašuma kadastra Nr. 4680 005 0112) – zemes vienību (zemes vienības kadastra apzīmējums 4680 005 0110) 0,3642 ha platībā – Naudītes pagastā, Dobeles novadā;

1.2. nekustamo īpašumu "Žodziņi" (nekustamā īpašuma kadastra Nr. 4680 005 0111) – zemes vienību (zemes vienības kadastra apzīmējums 4680 005 0108) 0,1754 ha platībā – Naudītes pagastā, Dobeles novadā.

2. Aizsardzības ministrijai šā rīkojuma 1. punktā minētos nekustamos īpašumus izmantot valsts aizsardzības uzdevumu īstenošanai.

3. Aizsardzības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2. punktā minēto uzdevumu īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

4. Aizsardzības ministrijai nekustamos īpašumus bez atlīdzības nodot Dobeles novada pašvaldībai, ja tie vairs netiek izmantoti šā rīkojuma 2. punktā minētā uzdevuma īstenošanai.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks